# Amlodipin

### A Wikipédiából, a szabad lexikonból.

Amlodipin
3-ethyl-5-methyl-2-( 2-aminoethoxymethyl )-4-( 2-chlorophenyl)-1,4-dihydro-6-methyl-3,5- pyridinedicarboxylate benzenesulphonate
CAS szám 88150-42-9 | ATC kód C08CA01
INN | Amlodipine
Kémiai képlet | C20H25ClN2O5
Moláris tömeg | 408.879

Az amlodipin (C20H25ClN2O5) gátolja a kalcium-ionok beáramlását a sejtmembránon keresztül a szívizomsejtekbe és az erek simaizomsejtjeibe (ún. lassú kalcium-csatorna blokkoló). Vérnyomáscsökkentő hatását az erek simaizomzatának direkt relaxálása révén fejti ki. Antianginás hatásának mechanizmusa nem teljesen ismert, a teljes ischaemias terhelés csökkenése valószínűleg két hatásra vezethető vissza;

1. Tágítja a periferiás arteriolákat és ezáltal csökkenti a teljes periferiás ellenállást. Mivel nem okoz reflex-tachycardiát, a szívizom energiafelhasználása és oxigénigénye csökken.
2. Feltehetően tágítja a fő koszorúsereket és a coronaria-arteriolákat mind az egészséges, mind az ischaemias területeken. Az erek dilatációja növeli a szívizomzat oxigénellátását a coronariák spazmusa esetén (Prinzmetal vagy variáns angina).

Hypertoniás betegekben az amlodipin napi egyszeri adagja klinikailag szignifikáns mértékben 24 órán át csökkenti a vérnyomást mind fekvő, mind álló helyzetben. A hatás lassan alakul ki, ezért akut hypotonia kialakulása nem jellemző. Angina pectorisban az amlodipin napi egyszeri adagja növeli a beteg terhelhetőségét, csökkenti az anginas rohamok gyakoriságát és a nitroglicerin szükségletet, terhelés során növeli az angina, illetve az 1 mm-es ST depresszió felléptéig eltelt időtartamot. Nincsenek káros metabolikus hatásai, a plazmalipideket nem befolyásolja, diabetes mellitusban, köszvényben, továbbá asthma bronchialeban szenvedő betegeknek is adható.

- ATC kód C08CA01

A lap eredeti címe "http://hu.wikipedia.org../../../a/m/l/Amlodipin.html"

Kategória: Gyógyszerészet

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Français